গোল পৃথিবীর অনবদ্য ভিডিও, তুলে দিল নীল ভূত!

ওয়েব ডেস্ক: জিশু খ্রিস্টের জন্মের ৩৫০ বছর আগে মহান গ্রিক দার্শনিক ও বিজ্ঞানী অ্যারিস্টটল (Aristotle) বলেছিলেন, পৃথিবী গোলাকার। ১৫১৯ ক্রিস্টাব্দে পর্তুগিজ অভিযাত্রী ফার্দিনান্দ ম্যাগেলান (Ferdinand Magellan) সমুদ্রপথে বেরিয়ে পড়েছিলেন পৃথিবীকে প্রদক্ষিণ করতে। ১৫২২ সালে তাঁর জাহাজ ফিরে আসতে প্রমাণিত হয়, আমাদের গ্রহ গোল। আধুনিক যুগে মহাকাশ থেকে তোলা বহু ছবি সে কথাই বলে আসছে।

কিন্তু আজও একদল মানুষ ‘মূর্খের স্বর্গে’ বসবাস করে। তাদের দাবি গোল নয়, পৃথিবীর উপরিতল একটা টেবিলের মতো। নাসার (NASA) চন্দ্রযান ‘ব্লু ঘোস্ট’ (Blue Ghost) সম্প্রতি একটি অসাধারণ ভিডিও তুলেছে, তাতে নিকষ কালো অন্ধকারে গোলাকার, নীল গ্রহটিকে চকচক করতে দেখা যাচ্ছে। ‘নীল ভূত’-এর এই ভিডিওর পর ‘ফ্ল্যাট আর্থ’ তত্ত্বে বিশ্বাসীরা কী বলে সেটাই দেখার।

আরও পড়ুন: কানাডা, চিন ও মেক্সিকোর উপর চড়া আমদানি শুল্ক চাপালেন ট্রাম্প

T-5 days until Blue Ghost says goodbye to Earth! With the accuracy we achieved on our first two burns, we were able to skip the third Earth orbit maneuver. Blue Ghost is already in a good position to perform our trans-lunar injection in just under a week. Our #GhostRiders… pic.twitter.com/lMHpr8ix14

— Firefly Aerospace (@Firefly_Space) February 3, 2025

পাঁচদিন পরেই চাঁদের উদ্দেশে রওনা দেবে ব্লু ঘোস্ট। এ বছর ১৫ জানুয়ারি পৃথিবীর মাটি ছেড়েছে সেটি। আপাতত পৃথিবীর কক্ষপথে রয়েছে, আর সেখান থেকেই অসাধারণ ভিডিওটি রেকর্ড করল নাসার চন্দ্রযানটি।

৯ ফেব্রুয়ারি চাঁদের কক্ষপথে ঢুকে পড়ার কথা ব্লু ঘোস্ট-এর। ২ মার্চ তার চন্দ্রপৃষ্ঠে অবতরণ। এরপর প্রায় ৬০ দিন ধরে বিভিন্ন পরীক্ষা নিরীক্ষা চালাবে ল্যান্ডারটি। ১০ রকম বৈজ্ঞানিক পে লোডস রয়েছে ব্লু ঘোস্টের মধ্যে। চাঁদের মাটি সহ বিভিন্ন বিষয়ে তত্ত্বতালাশ করবে সে। আসন্ন আর্টেমিস মিশন (Artemis Mission), যাতে মানুষ প্রেরণ করার কথা, তার জন্য আগাম প্রস্তুতিতেও সাহায্য করবে ব্লু ঘোস্ট মিশন।

দেখুন অন্য খবর: