সাত বছর পর চাঁদের সঙ্গে সংঘর্ষ হবে গ্রহাণুর! প্রভাব পড়বে পৃথিবীতেও

ওয়েব ডেস্ক : চাঁদের (Moon) সঙ্গে সংঘর্ষ হতে চলেছে গ্রহাণুর (Asteroid)! সাত বছর পরেই নাকি সেটি হতে চলেছে। এই সংঘর্ষ দেখা যাবে পৃথিবী (Earth) থেকেও। বিভিন্ন তথ্য বিশ্লেষণ করার পরেই বিজ্ঞানীরা এমন ভবিষ্যদ্বাণী করেছেন বলে জানা যাচ্ছে। ইতিমধ্যে ওই গ্রহাণুর গতিবিধিতে নজর রাখা শুরু হয়েছে।

এই গ্রহাণুর (Asteroid) বিষয়ে প্রথমে জানা গিয়েছিল ২০২৪ সালে। বিজ্ঞানীরা এর নাম দিয়েছেন ‘২০২৪- ওয়াইআর৪’। প্রথমে মনে করা হচ্ছিল, ওই গ্রহাণুটি সরাসরি পৃথিবীতে এসে ধাক্কা মারতে পারে। তবে সেই সম্ভাবনা পরে কমে আসে। ফলে চাঁদের সঙ্গে ভয়ঙ্কর সংঘর্ষের সম্ভাবনা বেড়েছে ওই গ্রহাণুর। বিজ্ঞানীরা জানাচ্ছেন, ২০৩২ সালে এই সংঘর্ষ হতে পারে। তবে সেই সম্ভাবনা রয়েছে মাত্র ৪ শতাংশ। বিজ্ঞানীরা জানাচ্ছে, এই সংঘর্ষ হলে উল্কা পিণ্ডের সৃষ্টি হতে পারে। যা ধেঁয়ে আসতে পারে পৃথিবীর দিকে। ফলে পৃথিবীকে প্রদক্ষিণকারী বিভিন্ন বস্তুর ক্ষতি করতে পারে ওই উল্কা পিণ্ডগুলির কারণে। ফলে এখন থেকেই সতর্ক থাকা বার্তা দিচ্ছেন বিজ্ঞানীরা

আরও খবর : ‘দীপুর হত্যাকাণ্ডের বিচার চাই’! কড়া বিবৃতি ভারতের

বিজ্ঞানীরা জানাচ্ছেন, ২০৩২ সালের ২২ ডিসেম্বর গ্রহাণুটি (Asteroid) ধাক্কা মারতে পারে চাঁদকে। তবে যদি এই সংঘর্ষ হয় তাহলে তা হবে হিরোশিমায় পরমাণু বিস্ফোরণের চেয়ে ৪০০ গুণ বেশি তীব্র। বিজ্ঞানীরা বলছেন, চাঁদের যে অংশ পৃথিবীর দিকে রয়েছে, সেই অংশে গ্রহাণুটি ধাক্কা মারতে পারে। সেই সংঘর্ষের সম্ভাবনা প্রায় ৮৬ শতাংশ।

অন্যদিকে সঠিক আকার ও ভর জানা গেলে গ্রহাণুটিকে ধ্বংস করে দিতে পারেন বিজ্ঞানীরা। সেই মতো পৃথিবী থেকে শক্তিশালী বস্তুকে মহাকাশে পাঠানো হতে পারে। পরমাণু বিস্ফোরণের মাধ্যমেও তা করা যেতে পারে। তবে এর জন্য নিখুঁত গণনা জরুরি। বিজ্ঞানীতের মতে, সংঘর্ষের তিন আগেই এই গ্রহাণুটিকে ধ্বংস করতে হবে। তবে গণনায় ভুল হলে বিপদের সম্ভাবনা থেকে যাবে।

দেখুন অন্য খবর :

The post সাত বছর পর চাঁদের সঙ্গে সংঘর্ষ হবে গ্রহাণুর! প্রভাব পড়বে পৃথিবীতেও first appeared on KolkataTV.