বদলাচ্ছে পৃথিবীর কেন্দ্র, বদলাবে দিনের দৈর্ঘ্য?

ওয়েব ডেস্ক: সুখ-দুঃখ, মন্দ-ভালো নিয়ে দিন কাটছে আমাদের পৃথিবীতে (Earth)। মোটামুটি হিসেবে একটা দিনের দৈর্ঘ্য ২৩ ঘণ্টা ৫৬ মিনিট। জানেন কি, দিনের দৈর্ঘ্য সবার অগোচরে বদলে যাচ্ছে? বিজ্ঞানীরা তার জন্য দায়ী করছেন পৃথিবীর কেন্দ্রস্থলের অংশকে, যাকে বলা হয় ইনার কোর (Inner Core)। সাদার্ন ক্যালিফোর্নিয়া বিশ্ববিদ্যালয়ের (University of Southern California) বিজ্ঞানীদের দাবি, আকৃতিগত পরিবর্তন ঘটছে ইনার কোর-এর, তার জেরেই সমস্ত কিছু।

বিজ্ঞানীরা জানিয়েছেন, বদলে গিয়েছে পৃথিবীর আবর্তনের গতি যার ফলে দিনের দৈর্ঘ্য মিনিটখানেক পাল্টে গিয়েছে। এই গবেষণার প্রধান জন ভিদাল (John Vidale) বলছেন, “আমরা ইনার কোরের ভৌত ধর্ম কী তা জানতে চাইনি। আমরা যা আবিষ্কার করেছি তা হল ইনার কোরের নিকটবর্তী পৃষ্ঠের আকার বদলাচ্ছে।”

আরও পড়ুন: জিনে ‘পরিবর্তন’ ঘটিয়ে নতুন ঘোড়ার জন্ম, ইতিহাস আর্জেন্তিনায়

পৃথিবীর চারটি স্তর রয়েছে। একদম অভ্যন্তরে লোহা এবং নিকেল সমন্বিত নিরেট ইনার কোর। তরল আউটার কোর যা চৌম্বক ক্ষেত্র সৃষ্টি করে, সান্দ্র ম্যান্টেল যা টেকটনিক প্লেটগুলির নড়াচড়ার জন্য দায়ী এবং কঠিন ক্রাস্ট যেখানে প্রাণের অস্তিত্ব রয়েছে এবং ভূতাত্ত্বিক কর্মকাণ্ড ঘটে।

ভিদাল জানান, পৃথিবীর আউটার কোর অশান্ত কিন্তু তা কখনও ইনার কোরকে সমস্যায় ফেলত না। কিন্তু এই গবেষণায় প্রথমবার দেখা গেল যে ইনার কোরে প্রভাব পড়ছে। ফলে ইনার কোরের বহিরঙ্গে পরিবর্তন দেখা দিচ্ছে, কঠিন থেকে সান্দ্র হয়ে উঠছে তা। প্রসঙ্গত, পৃথিবীপৃষ্ঠ থেকে ৫০০০ কিমি অভ্যন্তরে রয়েছে ইনার কোর যা গলিত তরল আউটার কোরের মধ্যে মাধ্যাকর্ষণের প্রভাবে সুদৃঢ় হয়ে অবস্থান করছে।

দেখুন অন্য খবর: